b'\n_START_ARTICLE_\nAmbidekstras\n_START_PARAGRAPH_\nAmbidekstras\xc2\xa0\xe2\x80\x93 \xc5\xbemogus ar gyv\xc5\xabnas su vienodai i\xc5\xa1vystytais galvos smegen\xc5\xb3 pusrutuliais. Tai lemia ambidekstro sugeb\xc4\x97jim\xc4\x85 vienodai gerai naudotis abiem rankom. Ambidekstrai nevir\xc5\xa1ija 0,4\xc2\xa0% vis\xc5\xb3 \xc5\xbdem\xc4\x97je gyvenan\xc4\x8di\xc5\xb3 \xc5\xbemoni\xc5\xb3.\n_START_SECTION_\nRankos prioritetas\n_START_PARAGRAPH_\nLabai retai pasitaiko \xc5\xbemon\xc4\x97s, kurie nuo gimimo gali vienodai naudotis abiem rankom. Ta\xc4\x8diau tai galima i\xc5\xa1vystyti treniruot\xc4\x97mis. Prad\xc4\x97ti reikia nuo pagrindini\xc5\xb3 veiksm\xc5\xb3 (dant\xc5\xb3 valymas, dur\xc5\xb3 atidarymas, valgymas ir t. t.). I\xc5\xa1 prad\xc5\xbei\xc5\xb3 tai padaryti bus gana sunku, ta\xc4\x8diau nuolat treniruojantis kiekvienas gali pasiekti tiksl\xc4\x85. Daug sunkiau i\xc5\xa1mokti abiem rankom ra\xc5\xa1yti arba m\xc4\x97tyti._NEWLINE_Tarp \xc5\xbemoni\xc5\xb3, kurie per treniruotes i\xc5\xa1lavino abi rankas, da\xc5\xbeniau pasitaiko kairiaranki\xc5\xb3. Taip yra d\xc4\x97l to, kad \xc5\xa1iuolaikiniame pasaulyje dauguma prietais\xc5\xb3 pritaikyti de\xc5\xa1iniarankiams (pvz., \xc5\xbeirkl\xc4\x97s). Taip pat da\xc5\xbenai mokyklose kairiarankius priver\xc4\x8dia ra\xc5\xa1yti de\xc5\xa1ine ranka. Tod\xc4\x97l tokie \xc5\xbemones yra priversti da\xc5\xbeniau naudotis nedominuojan\xc4\x8dia nuo gimimo rank\xc4\x85.'